
ГЛАВА ПЪРВА

ОБЩИ ПОЛОЖЕНИЯ

Чл.1. Настоящият правилник е разработен на основание чл.5 ал.1 от Инструкция от 5 юли 1996 година на МОН за изискванията за безопасни условия на възпитание, обучение и труд в системата на народната просвета
Чл.2. Правилникът се актуализира при въвеждане на нови съоръжения, при изменение на правилата, нормите и изискванията за безопасност в Република България.

РАЗДЕЛ І

ОБЛАСТ И РЕД ЗА ПРИЛАГАНЕ НА ПРАВИЛНИКА

Чл.1. Правилникът се отнася за педагогическия и непедагогическия персонал, както и за лицата, които по различни поводи се намират в сградата и двора на ДГ.
Чл.2. За осигуряване на безопасни условия на възпитание, обучение и труд при провеждане на възпитанието, учебната и игровата дейност и при извършване на трудови дейности се спазват установените в Република България единни правила за безопасност на труда.
Чл.3. Отговорност за изпълнението на правилника носи директорът на детската градина.

РАЗДЕЛ ІІ

ПРАВА, ЗАДЪЛЖЕНИЯ И ОТГОВОРНОСТИ НА ДЛЪЖНОСТНИТЕ ЛИЦА ЗА ОСИГУРЯВАНЕ И СПАЗВАНЕ НА БЕЗОПАСНИ УСЛОВИЯ НА  ВЪЗПИТАНИЕ, ОБУЧЕНИЕ И ТРУД.

· ДИРЕКТОР:

Чл. 5. Отговаря за цялостното изпълнение на изискванията за безопасни условия на възпитание, обучение и труд в ДГ “НАДЕЖДА” по действащите нормативни документи, указания и заповеди на МОН, по въпроси на охрана на труда.
Чл.6. Утвърждава Правилника за осигуряване на безопасни условия на възпитание, обучение и труд на детската градина.
Чл.7. До началото на всяка учебна година актуализира Правилника.
Чл.8. Организира запознаването на педагогическия и непедагогическия персонал и родителите с него.
Чл.9. Създава условия за опазване на живота, предпазване от рискове и укрепване здравето на децата.
Чл.10.Назначава длъжностно лице с подходящо образование и подготовка за осъществяване на координация и контрол по осигуряване на безопасни условия на възпитание, обучение и  труд – завеждащ техническата безопасност на труда.
Чл.11.Организира съвместно с медицинско лице, обслужващо детската градина, провеждането на различни видове здравни мероприятия и поддържането на реда и хигиената в сградата на детската градина и дворните площи.
Чл.12.Създава условия и осигурява цялостно и правилно провеждане  на инструктажите по БХТ и ПО и контролира прилагането и спазването на изискванията за тяхното провеждане.
Чл.13.Осигурява изготвянето на инструкции за правилна и безопасна   работа с машини, уреди и съоръжения.
Чл.14.Всяка учебна година организира със съдействието на РЗИ и      специализираната лаборатория проверка по отношение на: освеженост, микроклимат, условия
Чл.15.Осигурява безопасни и здравословни условия на труд, така че всяка опасност за живота и здравето на работника да бъде предотвратена.
Чл.16.Осигурява запознаване с длъжностните характеристики и правилата за здравословни и безопасни условия за труд.
Чл.17.Осигурява вписването към длъжностните характеристики на служителите и работниците на конкретните им задължения за осигуряване на безопасни условия на труд.
Чл.18.Осигурява необходимите средства за осъществяване на мероприятия по охрана на труда.
Чл.19.Осигурява безплатно работно облекло на служителите и  работниците.
Чл.20.Осигурява условия за санитарно-битово и медицинско обслужване на работниците, служителите, децата.
Чл.21.Осигурява преглед на сградата след извършен ремонт и обръща внимание на обезопасяването на електрическата инсталация и съоръжения /зануляване, заземяване/, изискванията по ХТ и Противопожарна безопасност.
Чл.22.Осигурява своевременно съставяне на акт за трудова злополука или професионално заболяване, както и разследване причините довели до това. Незабавно уведомява РУО на МОН; регионалната инспекция по труда, органите на МВР и прокуратурата, в случаите на тежки или със смъртен случай  злополуки и на тежки аварии.
Чл.23. Отговаря за пожарообезопасяването чрез спазване на действащите норми, правилници, наредби и предписания.
Чл.24. Осигурява необходимото противопожарно оборудване и мястото за разполагането му.
Чл.25. Съгласувано с противопожарните органи, определя пътищата за евакуация на децата и персонала.
Чл.26. Подпомага организирането на евакуация на децата и персонала през учебната година и контролира нейното  изпълнение.
Чл.27. Следи за състоянието на проходите за евакуация 
Чл.28. Осигурява изготвянето на инструкции за спазване изискванията и правилата за пожаробезопасност.
Чл.29. Осигурява съответното обезопасяване на входове и изходи на детската градина.
Чл.30. При сключване на трудов договор спазва изискванията за правоспособност и квалификация.  
 
· Длъжностно лице, осъществяващо координация и контрол по осигуряване на безопасни условия на възпитание, обучение и труд  ЗАВЕЖДАЩ ТЕХНИЧЕСКАТА БЕЗОПАСНОСТ НА ТРУДА:

Чл.31. Осъществява от името на директора координация в работата за осигуряване на безопасни и здравословни условия на труд на персонала, за предпазване от рискове и укрепване здравето на  децата.
Чл.32. Провежда начален инструктаж по БУВОТ с всички  новопостъпили служители и работници  преди допускането им  до работа.
Чл.33. Провежда периодичен инструктаж с щатните работници и служители.
Чл.34. Упражнява контрол за правилното провеждане на инструктажа на работното място.
Чл.35. Участва в разработването на инструкции за безопасна работа в помещенията, с отделните машини, съоръжения, инструменти  и др.
Чл.36. Разследва причините за станали трудови злополуки и води книга за регистриране на актове за тях. Участва при  разследването на аварии, пожари, злополуки.
Чл.37. Участва в проверките, извършвани от контролните органи на Главната инспекция по труда и други държавни органи.
Чл.38. Дава предложения за подобряване на условията на труд.
Чл.39 .Следи и се грижи за наличността и изправността на противопожарните съоръжения.
Чл.40. Организира провеждането на противопожарна подготовка на персонала.
Чл.41. Следи за състоянието на проходите за евакуация.
Чл.42. Отговаря за организацията на работата по охрана на труда.
Чл.43.Изпълнява всички други задължения по БУВОТ,  предвидени в нормативни документи за длъжността.

· УЧИТЕЛ В ДЕТСКА ГРАДИНА

Чл.44. Организира и ръководи работата с децата в градината, носи отговорност за сигурността и безопасността при осъществяване на игровата, учебната, трудовата,     физкултурната и др. дейности.
Чл.45. Изисква и съблюдава устройването и обзавеждането на занималнята и спалнята да бъдат в съответствие с изискванията за БУВОТ. Особено внимание да се обръща на    електрическите контакти /разполагането им на достатъчна височина или монтиране на капачки/; отоплителните тела, осветлението, температурата на въздуха, течението,    здравината на леглата за спане, състоянието на пода и др.
Чл.46. Да осигурява разположението на леглата, масичките, столчетата, шкафчетата и др. спрямо изходната врата да бъде такова, че да позволява бързо и безпрепятствено излизане на децата от спалнята в случай на пожар или др. опасност.
Чл.47. Постоянно да наблюдава действията на децата с оглед недопускане на самоувреждане, взаимни наранявания и сбивания. Да следи за състоянието на играчките.
Чл.48. Да следи за състоянието на детската площадка за здравината и стабилното закрепване и обезопасяването на уредите и съоръженията за игра. Ежедневно да наблюдава за сигурността на скрепителните болтове, винтове, скоби, пързалките,    пясъчниците, люлките, пейките, клатушки, стълбички за изкачване и др. При забелязване на нередности и опасности за наранявания да отстранява децата и да уведомява директора.
Чл.49. Да изисква поддържане на уредите и съоръженията като: 
· редовно мазане с масло на триещите се части в местата на окачване на люлките и други  подобни;
· отстраняване на получени остри ръбове;
· оправяне на местата със скъсана заварка;
· оглед на всички скрепителни връзки и затягане на болтове,винтове,гайки;
· отстраняване на нарушени в стабилността  /закрепването/ на съоръженията към земята.
Чл.50. При извеждане децата навън да проверява за облеклото им с цел недопускане на простудно заболяване или увреждане от  въздействието на слънцето.
Чл.51. При водене на децата по улиците да проявява особено внимание за недопускане на нещастен случай.
Чл.52 При забелязване в помещенията или в двора на детската градина на места с опасности за децата да сигнализира на  директора за предприемане на мерки.
Чл.53. Да изисква поддържането на местата за занимание и игра на  детската площадка да отговарят на хигиенните изисквания за чистота.
Чл.54. Учителят няма право:
· да се отделя от децата, ако не е осигурил присъствие на  друго отговорно лице.
· да извежда децата извън детската градина без  придружител.
Чл.55. В случай на злополука да взема спешно необходимите мерки  за оказване на помощ /сигнализира на  медицинското лице,в случай че в момента няма такова сама оказва помощ/ и да съобщава на директора на ДГ.


 


· ПОМОЩНИК -ВЪЗПИТАТЕЛИ

Чл.56.Спазват необходимите санитарно-хигиенни изисквания в ежедневната си работа.
     Чл.57. Да съдействат на учителките за  опазване здравето и живота на децата и носят пълна отговорност за това във времето, определено за почивка  на учителките.
    Чл.58. Да съпровождат учителките при извеждане на децата извън детската градина.
    Чл.59. Да напускат работното си място след изключване на ел.уредите, плътно затваряне на врати и прозорци.          
    Чл.60. Стриктно да спазват Инструкция за поддържане хигиената в ДГ; Инструкция за безопасна работа при почистване и хигиенизиране на детската градина; Инструкция за работа с дезинфектанти; Инструкция за безопасна работа с различните ел.уреди.
   Чл. 61. Да изпълняват служебните си задължения само в работно облекло.

· ЗАС

Чл.62. Да осигурява снабдяването с необходимите годни и безопасни инструменти, ел.уреди , доставя материали.
            Чл.63.Съвместно със завеждащия техническата безопасност на труда да следи за състоянието на ел.уреди, съоръжения, машини, както и за състоянието на уредите и съоръженията за игра на децата.
     	            Чл. 64.До началото на учебната година задължително осигурява медикаменти  за     долекарска помощ.
            Чл. 65. Правилно да съхранява хранителните суровини и продукти
            Чл. 66. Да съхранява опасните препарати на определените за целта места.
            Чл.67.Съвместно с медицинската сестра и хигиенната комисия  да следи за санитарно-хигиенното състояние във всички помещения и двора.

· ГОТВАЧ

Чл.68.Да организира и провежда работата в кухнята в съответствие с изискванията по БУВОТ.
Чл.69.Да работи с повишено внимание с пекарни, ел.котлони и други ел.уреди
Чл.70. Да изпълнява задълженията си само в работно облекло и спазва висока лична хигиена.
Чл.71. Да съхранява хранителните суровини, полуфабрикатите и продуктите според хигиенните изисквания.
Чл.72. Да спазва хигиенните изисквания към условията и сроковете за съхранение на готовата кулинарна продукция.
Чл.73. Да оставя проби от всички храни, включени от дневното меню на ДГ в затворени бурканчета за срок от 48 часа.
Чл.74. Да не допуска външни лица в кухненското помещение, които нямат отношение към дейността им.
Чл.75. При забелязани неизправности, опасности да уведомява директора.
    




· ОГНЯР

Чл.76. Да спазва изискванията по БУВОТ в котелното и другите помещения в детската градина.
Чл.77. Да изпълнява задълженията си в работно облекло
Чл.78. По време на отоплителния сезон да поддържа необходимата температура в помещенията на ДГ.
Чл.79.Да извършва ремонтна дейност- поправка на шкафчета, легла, маси, гардеробчета, прозорци, врати, подмяна на дървените части на люлки, пързалки, клатушки, пейки и др.
Чл.80. През пролетта, лятото и есента да поддържа двора на ДГ – окосява тревата, почиства храстите.
Чл.81.Стриктно да спазва Инструкция за безопасна работа с водогрейни котли; Инструкция за работа с ръчни инструменти; Инструкция за безопасна работа с огън.

ГЛАВА ВТОРА

УСЛОВИЯ, ИЗИСКАНИЯ И ПРАВИЛА ЗА БЕЗОПАСНО И ЗДРАВОСЛОВНО ПРОВЕЖДАНЕ НА ВЪЗПИТАНИЕТО И ОБУЧЕНИЕТО

ОБЩИ ПОЛОЖЕНИЯ

Чл.82.Работникът или служителят е длъжен да спазва правилата  за здравословни и безопасни условия на труд при изпълнение на работата, за която се е уговорил.
Чл.83. Правилата за осигуряване на здравословни и безопасни условия на труд за отделни машини, съоръжения и работни места се разработват и утвърждават от работодателя.
Чл.84.Лица без необходими знания и умения, предвидени в правилата за осигуряване на здравословни и безопасни условия на труд, не се допускат на работа.
Чл.85. При нарушаване на правилата  за осигуряване на здравословни и безопасни условия на труд се носи отговорност.
Чл.86. При неизпълнение на задълженията си във връзка  с осигуряване на  здравословни и безопасни условия на труд работодателят или съответното  длъжностно лице подлежат на наказание.
Чл.87. Работодателят има право да налага дисциплинарни наказания за неспазване на правилата за здравословни и безопасни условия на труд.
Чл.88. Учителите да проверяват за неизправности уредите на двора – катерушки преди децата да пристъпят към изпълнение на катерене, прекатерване, висове.
Чл.89. При изпълнение на  физическите упражнения  с по-сложен характер, учителките да оказват помощ и пазят децата.
Чл.90. При използване на гирички, тояжки и др. задължително да се обяснява на децата как да боравят с тях за предпазване от злополуки.
Чл.91. В края и началото на всяка учебна година комисия  в състав:		
- Димитър Трифонов- огняр
- Мария Котларова-  ЗАС
- Пенка Райкова- ст. учител
проверяват състоянието на сградата, всички съоръжения, пособия, УТС, уреди, машини, осветителни и отоплителни инсталации, съставя протокол и прави предложения за ремонт или бракуване.

· ВОДОСНАБДЯВАНЕ И КАНАЛИЗАЦИЯ

Чл.92.Сградата на детската градина да бъде осигурена с необходимите количества вода за санитарно-хигиенни и питейно-битови нужди.
Чл.93.Да се поддържа в изправност водопроводната и канализационната система.
  
· КАРТИ ЗА УСЛОВИЯ НА ТРУД
 
Чл.94. Да се извърши оценка за условията на труд.
Чл.95. За всяко работно място и дейност да се състави карта за условия на труд.




                                          Р А З Д Е Л   ІІ

ПРОТИВОПОЖАРНА  ОХРАНА

· СЪЗДАВАНЕ НА УСЛОВИЯ ЗА НЕДОПУСКАНЕ НА ПОЖАРИ

Чл.96.Да се изготви противопожарна Наредба, която да се утвърди от директора на детската градина.
  Чл. 97.Противопожарната наредба да се спазва от всички задължително.
Чл.98.Да се извършва постоянен контрол по спазване на противопожарната Наредба от назначеното длъжностно лице и от директора.
Чл.99.Да се извършва постоянен контрол по ползването на електронагревателни и отоплителни уреди. При спиране на електрическия ток, да се ползват само електрически фенерчета .
Чл.100.Да се използват само изправни електрически уреди.
Чл.101.В коридорите и по стълбищата да не се съхранява инвентар.
Чл.102.Изходите за евакуация да се поддържат годни за използване при евакуация.
Чл.103.Противопожарните уреди и съоръжения да се поддържат в изправност и годни за използване.
Чл.104.Да се спазват най-стриктно изискванията за пожарна безопасност при извършване на заваръчни и други огневи дейности.
Чл.105.Да се изготви план за евакуация на децата при пожар, същият да се постави на видно място в сградата на детската градина и да се проиграва два пъти през годината.


· ПРОТИВОПОЖАРНИ ИЗИСКВАНИЯ ПРИ ПРОВЕЖДАНЕ НА МАСОВИ МЕРОПРИЯТИЯ – ТЪРЖЕСТВА, ВЕЧЕРИ, РОДИТЕЛСКИ СРЕЩИ И ДР.

Чл.106.Помещенията за масово събиране в детската градина са  занималните, физкултурния салон, фоайетата на входовете.
Чл.107..При провеждане на масово мероприятие, трябва да бъдат осигурени необходимите средства за пожарогасене.
Чл.108.Помещенията да са най-малко с два изхода за навън.
Чл.109. ЗАБРАНЯВА СЕ:
· осъществяване на светлинни ефекти с използване на химически и други вещества, които могат да причинят пожар;
· разполагане на маси, столове и други предмети в помещението по начин, който ще затрудни бързото му напускане от присъстващите.







                                                                  РАЗДЕЛ  ІІІ

                                            РАБОТНО  ОБЛЕКЛО

	Чл.110.Работното облекло се осигурява съгласно реда и изискванията ,определени в нормативните актове и се ползват само в работно време.
	Чл.111.Изготвя се и се утвърждава списък на полагащо се работно облекло за всяка длъжност – вид и срок на износване.
		





РАЗДЕЛ  IV

ПРАВИЛА И ИЗИСКВАНИЯ ЗА БЕЗОПАСНА РАБОТА В ДЕТСКАТА ГРАДИНА И ДРУГИ ДЕЙНОСТИ

· БЕЗОПАСНА РАБОТА НА ПЛОЩАДКИТЕ ЗА ИГРА

                          ОБЩИ ИЗИСКВАНИЯ

Чл.112.Уредите да бъдат здрави и неподвижно закрепени.
Чл.113.Да не се допуска игра на уреди, които са физически износени и крият опасност от нараняване.

· ОРГАНИЗИРАНО ПРИДВИЖВАНЕ НА ДЕЦА КАТО ПЕШЕХОДЦИ ИЛИ  ПЪТНИЦИ В ПРЕВОЗНИ СРЕДСТВА
                             
ОБЩИ ИЗИСКВАНИЯ

Чл.114.Децата да се извеждат от учителката извън детската градина с придружител.


Чл.115.Преди излизането на децата задължително да се припомнят правилата за безопасност
Чл.116.При използване на превозни средства /автобуси/, същите да имат обозначение – Внимание деца!
Чл.117.При качването и слизането на децата да им се оказва помощ.
Чл.118.По време на движение на превозното средство, децата да бъдат седнали.

· ДЕЙНОСТ В СЛУЧАЙ НА ПОЖАР, АВАРИЯ ИЛИ ПРИРОДНО БЕДСТВИЕ

Чл.119.Да не се допуска паника и да се действа организирано и уверено.
Чл.120.При усещане на първични признаци на земетресение да се заемат местата до вътрешните стени, които са сравнително по – устойчиви  на въздействието.
Чл.121.След преминаване на първия трус незабавно да се изключат отоплителните и нагревателните уреди във всички помещения.
Чл.122.След преминаване на първия трус под ръководството на учителката  и помощния персонал, организирано, при спазване на плана за евакуация да се напусне сградата.
Чл.123.След напускане на сградата, да не се застава на разстояние, по-малко от височината й.
Чл.124.Задължително е спазването на противопожарната наредба от целия персонал.
Чл.125.При възникване на пожар е необходимо да се уведомят незабавно органите на противопожарната охрана, като се посочи адреса на детската градина.
Чл.126.Да се започне незабавно гасене на пожара с наличните противопожарни съоръжения.
Чл.127.Организирано и без паника да се евакуират децата, съгласно плана за евакуация и конкретността пожарна обстановка.
Чл.128.Задимен участък да се преминава с поставена на дихателните органи мокра кърпа.
Чл.129.Директорът взема мерки за спасяване на ценно имущество и документация при разрастване на пожара.
Чл.130.При пристигане на противопожарните коли да се информират служителите на РСПБЗН за следното:
-има ли не  изведени деца;
-кои помещения са обхванати от огъня и къде се разпространява;
-местата за съхраняване на леснозапалими течности, документация, ценно имущество и др.



                                                                  ГЛАВА  ТРЕТА

ИНСТРУКТАЖИ  И ОБУЧЕНИЯ ПО БЕЗОПАСНОСТ, ХИГИЕНА НА ТРУДА И ПРОТИВОПОЖАРНА ОХРАНА

	Чл.131.Директорът задължително с писмена заповед създава организация за цялостното провеждане на видовете инструктажи, продължителност, тематика,както и длъжностните лица, които ще ги провеждат.
	Чл.132.Инструктажите се провеждат от длъжностни лица с техническо или друго подходящо образование и съответен опит.
	Чл.133.С всички работници и служители да се провеждат инструктажи за безопасни условия на възпитание, обучение и труд и безопасните методи на работа 
           Чл.134.Работниците работата на които е свързана с използване на машини и др.технически съоръжения задължително да се инструктират по правилата за осигуряване на безопасни условия на труд
	Чл.135.Задължително е документирането на проведените видове инструктажи.
	Чл.136.Не се допускат до работа лица , които не са инструктирани.
	Чл.137.Контролът по спазването на изискванията за организацията, реда и условията за провеждане и документиране на видовете инструктажи се осъществява от директора.
	Чл.138.Въвеждането, воденето, съхранението на документацията за дейностите, осигуряващи здравословни и безопасни условия на обучение и труд се изпълняват от директора или от упълномощено лице.





ГЛАВА ЧЕТВЪРТА

ТРУДОВИ ЗЛОПОЛУКИ

	Чл.139.За трудови злополуки се считат всички травматични увреждания, станали по време във връзка или по повод на извършената работа, както и всяко увреждане на здравословното състояние, настъпило в резултат на изпълняваните трудови задължения.
	Чл.140.Регистрират се всички трудови злополуки, които са станали с работници или служители и са предизвикали загубване на работоспособност за един или повече дни.
	Чл.141.За всяка трудова злополука самият пострадал или най-близкият свидетел на злополуката незабавно уведомява директора.
	Чл.142.Трудовата злополука се установява от директора с Акт в тридневен срок, считано от деня на злополуката, а професионалното заболяване – в три дневен срок от неговото констатиране от съответните здравни органи.
	Чл.143.Директорът на детската градина организира регистрирането, отчитането и анализирането на трудовите злополуки и професионалните заболявания по установения в Република България ред.
	Чл.144. Директорът незабавно уведомява РУО на МОН, регионалната инспекция на труда, прокуратурата, органите на МВР и Гражданска защита в случаите на тежки или със смъртен изход трудови злополуки или тежки аварии.
	Чл.145.Мерки за предотвратяване на трудовите злополуки и на общите професионални заболявания се вземат от директора на детската градина.

                                                                   ГЛАВА ПЕТА
                                                    ДОЛЕКАРСКА ПОМОЩ

	Чл.146.Да се ползват правилата, предназначени за обучение на работниците и служителите за оказване на първа долекарска помощ при увреждане здравето на хора при трудовата им дейност, утвърдени от министъра на труда и социалните грижи и министъра на здравеопазването.
	Чл.147.Спазването на Правилата за оказване на първа долекарска помощ е задължително.
	Чл.148.При изпадане на дете в гърч да се запази спокойствие, да се постави детето далеч  от остри и горещи предмети, да се разхлабят пристягащите дрехи, да се постави тялото в странично положение и да се извика веднага медицинско лице, обслужващо детската градина. Да не се правят опити за ограничаване на гърчови движения и свестяване /пръскане с вода, изкуствено дишане, които влошават състоянието/, да се изнесе на свеж въздух пострадалият и да не се дават течности през устата.
	Чл.149.При настъпване на алергичен шок на мястото на инжектиране да се постави турникет.
	Чл.150.При колапс да се напляска лицето и да се напръска с вода, да се дават тонизиращи напитки или вода.
	Чл.151.При травматизъм да се направи компресивна превръзка, при счупване на крайник или открита фрактура да не се предприема нищо. При внезапно падане пострадалият да се остави на мястото на произшествието до идването на медицински специалист.
	Чл.152.При повръщане да не се дават вода или течности през устата.
	Чл.153.При удар от електрически ток да се освободи пострадалият от проводника при сигурни предпазни мерки – с дървен предмет. Пострадалият да се постави на пода с обърната на страни глава без възглавница и да се започне външен сърдечен масаж, след което вдишване уста в уста. Да се повика спешна медицинска помощ.


                                                     ГЛАВА ШЕСТА
                                        ПРОПУСКАТЕЛЕН РЕЖИМ

   Чл.154. В детската градина има установен стриктен пропускателен режим, който трябва да спазват всички служители, преподавателите в допълнителните педагогически дейности, родителите и други външни лица.
   Чл. 155. Входните врати през целия ден са заключени, а в часовете за водене и вземане на децата са под наблюдение на персонала.
   Чл. 156. Външни лица се допускат след представяне на лична карта и вписване в тетрадка за външни посетители.
   Чл. 157. Детското заведение е със СОТ. Забранява се  предоставянето кода за  СОТ на лица, които не са служители в детското заведение. При ремонтни  дейности  да се пазят инсталацията и съоръженията на СОТ.

                                          ПРЕХОДНИ И ЗАКЛЮЧИТЕЛНИ РАЗПОРЕДБИ

           Чл.1.Правилникът за осигуряване безопасни условия на възпитание, обучение и труд в ДГ”НАДЕЖДА”се издава на основание чл.5 ал.1 от Инструкция от 5 юли 1996 год. на МОН.
	Чл.2.Настоящият правилник влиза в сила от началото на учебната  2026/2027г.
	Чл.3.За осигуряване на безопасни условия на възпитание, обучение и труд в детската градина е задължително спазването на настоящия правилник.
	Чл.4.Контролът по спазването на правилника се осъществява от Директора на детското заведение.

